བཅས་པའི་དཀྱིལ་འཁོར་གྱི་འཁོར་ལོ་སྣང་ལ་རང་བཞིན་མེད་པ།  དབང་པོའི་གཞུ་འདྲ་བ་ལ་ཡིད་གཏད་དེ་སེམས་རྩེ་གཅིག་ཏུ་མཉམ་པར་བཞག་པར་བྱའོ།  ། བསྐྱེད་པའི་རིམ་པའོ།  ། དེ་ནས་རྫོགས་པའི་རིམ་པ་བསྒོམ་པར་འདོད་པས།  ཀྱེའི་རྡོ་རྗེ་ལས་འབྱུང་བའི་རིམ་པ་ལྟར་བསྒོམ་པ་ཉིད་དོ།  ། གང་གི་ཚེ་སྔགས་ཟློ་བར་འདོད་པ་དེའི་ཚེ།  ཏིང་ངེ་འཛིན་སེམས་དཔའི་ནང་གི་ཁོར་ཡུག་ཏུ་ཉེ་སྙིང་དང་།  བར་ གྱི་ཁོར་ཡུག་ཏུ་སྙིང་པོ་དང་།  ཕྱིའི་ཁོར་ཡུག་ཏུ་རྩ་བའི་སྔགས་ཀྱིས་བསྐོར་བ།  གཉིས་ཀའི་ལུས་ལ་སངས་རྒྱས་ལྔའི་ངོ་བོ་(《¡¶ཞ》¡《¡¶ལུ》¡+ཨོཾ་ཨཱཿཧཱུྃ་སྭཱ་ཧཱ་ཅེས་པས)གཡས་ཕྱོགས་སུ་འཁོར་བའི་འོད་ཟེར་སྣ་ཚོགས་འཕྲོས་པས་བདག་དང་བསྒྲུབ་བྱའི་

སྡིག་པ་དང་སྡུག་བསྔལ་ཐམས་ཅད་ཞི།  བསོད་ནམས་དང་ཚེ་དང་འབྱོར་པ་རྒྱས།  འགྲོ་བ་ཐམས་ཅད་དབང་དུ་བསྡུས།  བགེགས་དང་ལོག་པར་འདྲེན་པ་ཐམས་ཅད་ཚར་བཅད།  ཕྱོགས་བཅུའི་དེ་བཞིན་གཤེགས་པ་ཐམས་ཅད་ཀྱི་བྱིན་རླབས་འཇུག་པར་བསམ་ཞིང་།  ཨོཾ་ཡ་མ་རཱ་ཛཱ་ས་དོ་མེ་ཡ།  ཡ་མེ་དོ་རུ་ཎཱ་ཡོ་ད་ཡ།  ཡ་ད་ཡོ་ནི་ར་ཡ་ཀྵེ་ཡ།  ཡཀྵེ་ཡཙྪ་ནི་ར་མ་ཡ་ཧཱུྃ་ཕཊ།  ཅེས་བྱ་བའི་རྩ་བའི་སྔགས་དང་༑  ཨོཾ་ཧྲཱིཿཥྟྲཱིཿཝི་ཀྲྀ་ཏཱ་ན་ན་ཧཱུྃ་ཕཊ།  ཅེས་བྱ་བའི་སྙིང་པོའི་སྔགས་དང་།  ཨོཾ་ཡ་མཱནྟ་ཀ་ཧཱུྃ་ཕཊ།  ཅེས་བྱ་བ་ཉེ་བའི་སྙིང་པོའི་སྔགས་རྣམས་གང་མོས་པ་ལ་ཅི་ནུས་པ་བཟླས་པར་བྱའོ།  ། བཟླས་པའི་རྣལ་འབྱོར་རོ། ། དེ་ནས་གཏོར་མའི་རིམ་པའི་ཚུལ་ལ་གཉིས་ལས།  ཤ་དང་ཁྲག་ལ་སོགས་པ་མངོན་པར་འདུས་བྱས་པའི་གཏོར་མ་སྔ་མ་བཅོམ་ལྡན་འདས་ལ་དབུལ་བར་བྱ་སྟེ།  ཉེ་སྙིང་གིས་བསངས་ཤིང་༑  སྭ་བྷཱ་ཝས་སྟོང་པར་སྦྱངས་པའི་ངང་ལས།  ཀྃ་གསུམ་ལས་ཐོད་པའི་སྒྱེད་པོ་ཆེན་པོ་གསུམ་དམིགས་པའི་སྟེང་དུ་ཡྃ་ལས་རླུང་དང་།  རྃ་ལས་མེའི་དཀྱིལ་འཁོར་གྱི་སྟེང་དུ་ཨཱཿལས་སྒྱེད་པུ་གསུམ་ལ་གནས་པའི་ཐོད་པ་དཀར་པོ་ཡངས་ཤིང་རྒྱ་ཆེ་བ།  དཔྲལ་བ་རང་ལ་བསྟན་པའི་ནང་དུ་ཤར་དུ་གོ་ལས་བ་ལང་གི་ཤལྷོར་ཀུ་ལས་ཁྱིའི་ཤནུབ་ཏུ་ད་ལས་རྟའི་ཤབྱང་དུ་ཧ་ལས་གླང་པོ་ཆེའི་ཤདབུས་སུ་ན་ལས་མིའི་ཤ་བསྐྱེད་ལ་དེ་རྣམས་ཀྱི་སྟེང་དུ།  ཤར་དུ་བི་ལས་དྲི་ཆེན།  དབུས་སུ་མུ་ལས་དྲི་ཆུ།  ནུབ་ཏུ་ཤུ་ལས་བྱང་ཆུབ་ཀྱི་སེམས།  བྱང་དུ་མ་ལས་ཤ་ཆེན་གྱི་དྭངས་མ།  ལྷོར་ར་ལས་རཀྟ།  དེ་རྣམས་ཀྱི་སྟེང་དུ།  དབུས་སུ་ཡ།  ཤར་ནས་རིམ་པ་བཞིན་དུ་ཀྵེ་མ་མེ་ད་རྣམས་བཀོད་ལ།  རང་གི་སྙིང་ག་ནས་འོད་ཟེར་འཕྲོས་པས།  རླུང་གཡོས་མེ་སྦར་ཤ་ལྔ་བདུད་རྩི་ལྔ་ཡི་གེ་དང་བཅས་པ་རྣམས་ཞུ་ནས༑  སྤྲིས་མ་སྣ་ཚོགས་རྡོ་རྗེའི་ཚུལ་དུ་ཆགས་པའི་ལྟེ་བར་མི་བསྐྱོད་པ།  ཤར་ནས་བརྩམས་པའི་རིམ་པ་བཞིན་རྣམ་སྣང་།  རིན་ཆེན་འབྱུང་ལྡན།  སྣང་བ་མཐའ་ཡས༑  དོན་ཡོད་གྲུབ་པ་རྣམས་སོ་སོའི་ཡུམ་དང་བཅས་པར་གྱུར་ནས་དེ་རྣམས་སྙོམས་པར་ཞུགས་པའི་བདེ་བའི་སྒྲས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་སྤྱན་དྲངས་ནས་རིགས་ལྔའི་ཞལ་དུ་ཞུགས། ཐུགས་ཀར་འོད་དུ་ཞུ།  དེ་ཉིད་ཀྱི་ཚེ་བདེ་བ་ཆེན་པོའི་མེས་ཡབ་ཡུམ་བཅུ་འོད་དུ་ཞུ་ནས་འདྲེས་པ།  ཁ་དོག་དང་།  དྲི་དང་།  རོ་དང་།  བཅུད་ཕུན་སུམ་ཚོགས་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་བསྒོམས་ནས། ཨོཾ་ཨཱཿཧཱུྃ་དང་། ཧ་ཧོ་ཧྲཱིཿཡང་ཡང་བརྗོད་པས་བྱིན་གྱིས་བརླབ་བོ། ། དེ་ནས་མདུན་དུ་པདྨ་དང་ཟླ་བའི་སྟེང་དུ་དྷཱིཿལས་འཇམ་དཔལ་གཞོན་ནུར་གྱུར་པ་བསྐྱེད་པ་ལས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཁྲོ་བོའི་རྣམ་པར་གྱུར་པ་ཐིམ་པ་ལས་བྱུང་བའི་རྡོ་རྗེ་འཇིགས་བྱེད་བདག་བསྐྱེད་བཞིན་བསྐྱེད་པ་ལ། དབང་བསྐུར་ཞིང་ཡེ་ཤེས་པ་དང་རོ་གཅིག་པར་བྱས་པའི་འཁོར་དུ་འཇིག་རྟེན་ལས་འདས་པ་དང་འཇིག་རྟེན་པའི་འཁོར་ཐམས་ཅད་ཀྱིས་བསྐོར་བར་བསམས་ལ།  དེ་རྣམས་ཀྱི་ཞལ་ནས་འོད་ཀྱི་སྦུ་གུ་བྱུང་བས་གཏོར་མ་གསོལ་བར་བསམ་ཞིང་བསྟབས་པའི་ཕྱག་རྒྱ་དང་བཅས་པས་སྔགས་གསུམ་གྱི་མཐར།  སརྦ་བིགྷྣན་ཤ་ཏྲཱུ་ན་མཱ་ར་ཡ་ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི་ཧཱུྃ་ཕཊ།  ཅེས་པ་ལན་གསུམ་མམ་བདུན་གྱིས་ཕུལ་ལ།  མཆོད་པ་རྣམས་ཀྱིས་མཆོད་དེ།  གཟུགས་སྒྲ་ལ་སོགས་དྲུག་པོ་འདི། ། ལ་སོགས་པས་ཀྱང་མཆོད་ནས།  སྔ་མ་བཞིན་དུ་བསྟོད་ལ།  གཤིན་རྗེ་གཤེད་པོ་འཁོར་བཅས་ཀུན།  ། མཆོད་སྦྱྀན་གཏོར་མ་འདི་སྣོམས་ལ། ། ཞེས་པ་ལ་སོགས་པས་ཕྲིན་ལས་གཞོལ་ཞིང་།  གསོལ་བ་བཏབ་ནས།  ཅི་འདོད་པའི་དངོས་གྲུབ་ཐམས་ཅད་སྩལ་བར་བསམས་ལ།  ཡི་གེ་བརྒྱ་པས་ལྷག་ཆད་ཁ་བསྐངས་ཤིང་།  ནོངས་པ་བཟོད་པར་གསོལ་ལོ།  ། དེ་ནས་གཏོར་མ་གཉིས་པ་ནི་མཁའ་འགྲོ་སྤྱི་གཏོར་ལྟར་བྱིན་གྱིས་བརླབས་ལ།  བཅོམ་ལྡན་འདས་ཀྱི་མདུན་དུ་པདྨ་དང་ཉི་མ་དང་མ་ཧེའི་སྟེང་དུ་ཡ་ལས་ཐོད་དབྱུག་ཡས་མཚན་པ་ལས།  ལས་ཀྱི་གཤིན་རྗེ་ཁ་དོག་ནག་པོ་མ་ཧེའི་གདོང་པ་ཅན༑  ཕྱག་གཡས་པས་ཐོད་དབྱུགགཡོན་པས་ཞགས་པ་འཛིན་ཞིང་དུར་ཁྲོད་ཀྱི་རྒྱན་ཐམས་ཅད་ཀྱིས་བརྒྱན་པ།  ལིངྒ་དམར་པོ་གྱེན་དུ་ལངས་ཤིང་གཤིན་རྗེའི་ཚོགས་ཐམས་ཅད་ཀྱིས་བསྐོར་བར་དམིགས་པའི་གནས་གསུམ་∶¡Ãབྱིན་གྱིས་བརླབས་ནས(《¡¶ཞ》¡《¡¶ལུ》¡དུ་ཡི་གེ་གསུམ་བཀོད་ནས)།  རང་གི་སྙིང་ག་ནས་འོད་འཕྲོས་པས།  ལྷོ་ཕྱོགས་རིམ་པ་བདུན་གྱི་ས་འོག་ནས་ལས་ཀྱི་གཤིན་རྗེ་གཤེད་འཁོར་དང་བཅས་པ་སྤྱན་དྲངས་པར་བསམ་ཞིང་།  ཨོཾ་ཀཱ་ལ་རཱུ་པ་ས་པ་རི་ཝཱ་ར་ཨེ་ཧྱེ་ཧི།  ཞེས་བརྗོད་ནས།  ཛཿཧཱུྃ་བྃ་ཧོཿས་གཉིས་སུ་མེད་པར་བསྟིམ་མོ།  ། ཡང་རང་གི་སྙིང་ག་ནས་འོད་འཕྲོས་པས་གཤིན་རྗེ་གཤེད་རིགས་ལྔ་སྤྱན་དྲངས།  མེ་ཏོག་ལ་སོགས་པས་མཆོད་ནས་འདི་ལ་དབང་བསྐུར་དུ་གསོལ།  ཞེས་གསོལ་བ་བཏབ་པས་སངས་རྒྱས་དེ་རྣམས་ཀྱིས།  ཨོཾ་བཛྲ་ཨུ་ད་ཀ་ཨ་བྷི་ཥིཉྩ་ཧཱུྃ།  ཞེས་གསུང་ཞིང་བུམ་པའི་ཆུས་དབང་བསྐུར་བས་དྲི་མ་ཐམས་ཅད་དགདབང་བཞི་ཐོབ༑  རྡོ་རྗེ་ནག་པོ་རྩེ་ལྔ་པས་དབུར་བརྒྱན་པ་ལ།  ཨོཾ་ཀཱ་ལ་རཱུ་པ་ས་མ་ས་སྟྭཾ་གྱིས་དམ་ལ་བཞགཨོཾ་ཀཱ་ལ་རཱུ་པ་ས་མ་ཡ་གྲི་ཧྣེ་དཾ།  ཞེས་ཀུན་ལ་སྦྱར་བའི་ཨརྒྷཾ་སྭཱ་ཧཱ།  པུཥྤཾ་སྭཱ་ཧཱ།  དྷཱུ་པཾ་སྭཱ་ཧཱ།  དཱི་པཾ་སྭཱ་ཧཱ།  གནྡྷཾ་སྭཱ་ཧཱ།  ནཻ་བི་དྱེ་སྭཱ་ཧཱ།  ཞེས་པས་མཆོད་ནས།  གཏོར་མ་གསོལ་བར་བསམ་ཞིང་།  ཨོཾ་ཀཱ་ལ་རཱུ་པ་སརྦ་བིགྷྣཱན་ཤ་ཏྲཱུཾ་མཱ་ར་ཡ།  ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི་ཧཱུྃ་ཕཊ།  ཅེས་གསུམ་མམ་བདུན་གྱིས་ཕུལ་ནས།  ཧཱུྃ་འཆི་བདག་ནག་པོ་ལྷོ་ཕྱོགས་ཀྱི།  ། རིམ་པ་བདུན་གྱི་ས་འོག་ནས། །  སྲོག་ལ་རྔམ་པའི་གཤིན་རྗེ་ནི།  ། ནག་པོ་མ་ཧེའི་གདན་སྟེངས་སུ།  ། ཡ་ལས་བྱུང་བའི་དབྱུག་པ་ནི།  ། ཐོད་པས་མཚན་པ་ལས་བྱུང་བ།  ། གཏིང་ནས་ཁྲོས་པ་མ་ཧེའི་གདོང་༑ ༑ ཟ་བྱེད་ཞལ་གདངས་མཆེ་བ་གཙིགས།  ཁྲོས་པའི་སྤྱན་གསུམ་དམར་པོ་འཁྲུག། སྐྲ་སེར་སྨ་ར་གྱེན་དུ་བརྫེས།  ། ལག་གཡོན་ཞགས་པས་དགྲ་བགེགས་འཆིང་༑ ༑ ལག་གཡས་དབྱུག་པས་རྡུལ་དུ་རློག། ཆོས་ཀྱི་རྒྱལ་པོ་གཤིན་རྗེའི་ཚོགས༑ ༑ བྲན་དང་བཅས་པའི་དུས་ལ་བབ།  ། ཤ་ཆེན་ཁྲག་ཞག་ཆེན་པོ་ཡི།  །  གཏོར་མ་རྒྱ་མཚོ་མཆོད་པར་བཞེས།  ། རྒྱལ་བས་བསྒོས་པའི་དམ་ཚིག་དང་།  །  སྙིང་རྗེས་དགྲ་བགེགས་མྱུར་དུ་སྒྲོལ།  ། སྡང་བའི་དགྲ་དང་གནོད་བའི་བགེགས། །  ཟུངས་ཤིག་ཆིངས་ཤིག་རྣམ་པར་སྡོམས།  ཁུག་ཅིག་དྲོངས་ཤིག་དབང་དུ་སྡུས།  །  སོད་ཅིག་སྐྲོད་ཅིག་རེངས་པར་གྱིས།  ། ཕྱེ་ཤིག་ནོན་ཅིག་རྨུགས་པར་གྱིས།  ། ཐུལ་ཅིག་ཆོམས་ཤིག་རྣམ་པར་ཤིག། རྡུལ་ཕྲན་ཙམ་ཡང་མེད་པར་གྱིས།  ། ཞེས་ཕྲིན་ལས་བཅོལ་ནས།  ཨོཾ་ཀཱ་ལ་རཱུ་པ་ཧཱུྃ་ཕཊ།  ཅེས་ཅི་རིགས་པར་བཟླ་བར་བྱའོ།  །  དེས་ཀྱང་ཇི་ལྟར་བསྒོས་པའི་དོན་ཁས་བླངས་པར་བསམ་མོ།  ། སླར་ཡང་མཆོད་ནས་བཟོད་པར་གསོལ་ལོ།  ། དེ་ནས།  སེམས་ཅན་ཐམས་ཅད་ཐམས་ཅད་བདེར་གྱུར་ཅིག། སེམས་ཅན་ཐམས་ཅད་སྐྱོན་མེད་པར།  ། གང་གི་ལམ་གྱིས་གྲོལ་ འགྱུར་བ།  ། དེས་ནི་སངས་རྒྱས་ཉིད་ཐོབ་ཤོག། ཅེས་པ་དང་།  བགེགས་དང་ལོག་པར་འདྲེན་པ་རྣམས།  ། གདུལ་དཀའ་འདུལ་བྱེད་དཔའ་བོ་ནི།  ། ཤིན་ཏུ་གཏུམ་པའི་ཁྲོ་གཟུགས་ཀྱིས།  ། མ་རུངས་པ་རྣམས་ཚར་གཅོད་ཤོག། ཅེས་སྨོན་ལམ་གདབ་པར་བྱའོ།  ། དེ་ནས་ཨོཾ་བཛྲ་བྷཻ་ར་ཝ་ས་པ་རི་ཝཱ་ར་བཛྲ་མུཿཞེས་པས་བཅོམ་ལྡན་འདས་འཁོར་དང་བཅས་པ་དང་།  ཨོཾ་ཀཱ་ལ་རཱུ་པ་ས་པ་རི་ཝཱ་ར་གཙྪ།  ཞེས་པས་གཤིན་རྗེ་འཁོར་དང་བཅས་པའི་ཡེ་ཤེས་པ་གཤེགས་སུ་གསོལ་ལོ།  །  དམ་ཚིག་པ་∶¡Ãབདག་ལ་བསྡུས་ལ།  (《¡¶ཞ》¡《¡¶ལུ》¡མི་དམིགས་པར་བསམ་ནས་)གཏོར་མ་དོར་བར་བྱའོ།  ། གཏོར་མའི་རྣལ་འབྱོར་རོ།  ཁ་ཟས་ཟ་བའི་ཚེ།  བཟའ་བཏུང་དགྲ་བགེགས་ཀྱི་ཤ་ཁྲག་ཏུ་དམིགས་ལ།  ཨོཾ་ཨཱཿཧཱུྃ་གིས་ཡེ་ཤེས་ཀྱི་བདུད་རྩིའི་རྒྱ་མཚོར་བྱིན་གྱི་བརླབས་ནས།  རང་ཉིད་རྡོ་རྗེ་འཇིགས་བྱེད་ཕྱག་གཉིས་པར་དམིགས་པའི་ལྟེ་བ་ནས་གཏུམ་མོའི་མེ་སྦར་བའི་མེ་ལྕེའི་ཁྲོད་ན་སྙིང་གར་བཅོམ་ལྡན་འདས་ལ།  བླ་མ་དང་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བསྐོར་བ་དང་།  ལྟོ་བར་འཇིག་རྟེན་པའི་ཚོགས་ཐམས་ཅད་དམིགས་ལ།  ལག་པ་གཉིས་དགང་བླུགས་ཀྱི་སྦྱོར་བས་བཟའ་བཏུང་རྣམས་བསྲེག་རྫས་སུ་དམིགས་ནས་མཆོད་པས་ལྷའི་ཚོགས་ཐམས་ཅད་མཉེས་ཤིང་ཚིམ་པར་བསམ་མོ༑  ཁ་ཟས་ཀྱི་རྣལ་འབྱོར་རོ།  ། ཉལ་བའི་ཚེ་ཕྱིའི་དངོས་པོ་ཐམས་ཅད་རང་ལ་བསྡུས་ཤིང་།  ལུས་ཀྱང་སྙིང་གའི་ཧཱུྃ་ལ་བསྡུས།  ཧཱུྃ་ཡང་སྟོང་པར་གྱུར་ནས།  དམིགས་པ་མེད་པའི་ངང་ལ་ཉལ་བར་བྱའོ།  ། ཉལ་བའི་རྣལ་འབྱོར་རོ།  ། ནངས་པར་ལྡང་བའི་ཚེ།  སྐད་ཅིག་གིས་ལྷའི་སྐུར་ལངས་ལ།  དེའི་ཐུགས་ཀའི་ཧཱུྃ་ལས་སྤྲོས་པའི་འོད་ཀྱིས་རྟེན་གྱི་དཀྱིལ་འཁོར་དང་།  སྣོད་བཅུད་ཐམས་ཅད་གསལ་བར་དམིགས་ཏེ་ཧཱུྃ་ཞེས་བརྗོད་པར་བྱའོ།  ། ལྡང་བའི་རྣལ་འབྱོར་རོ།  ། གང་གི་ཚེ་སྤྱོད་ལམ་སྣ་ཚོགས་ལ་འཇུག་པ་དེའི་ཚེ།  ཨོཾ་ཞེས་བརྗོད་པས་བདག་དང་སྣང་བ་ཐམས་ཅད་གཤིན་རྗེ་གཤེད་ཀྱི་ལྷའི་སྐུ་དང་།  ཨཱཿཞེས་བརྗོད་པས་རང་གིས་བརྗོད་པ་དང་།  གྲགས་པ་ཐམས་ཅད་སྔགས་དང་།  ཧཱུྃ་ཞེས་བརྗོད་པས་∶¡Ãསེམས་ཀྱི་འདུ་འཕྲོ་(《¡¶ཞ》¡《¡¶ལུ》¡རྣམ་པར་རྟོག་པ་) ཐམས་ཅད་ཡེ་ཤེས་ཀྱི་ཆོ་འཕྲུལ་དུ་དམིགས་ལ།  ལྷས་ལྷ་ལ་མཆོད་པ་དང་།  ལྷ་ལ་ལྷས་ལོངས་སྤྱོད་པར་བསམ་ཞིང་དམིགས་པ་མེད་པ་སྒྱུ་མ་ལྟ་བུའི་ངང་ནས་སྡང་ཞེན་མེད་པར་སྤྱད་པར་བྱའོ། །  སྤྱོད་ལམ་གྱི་རྣལ་འབྱོར་རོ།  ། འདི་ལྟ་བུའི་ཚུལ་གྱིས་རྟག་ཏུ་གནས་པའི་རྣལ་འབྱོར་པ་ནི་དགྲ་དང་མི་མཐུན་པའི་ཕྱོགས་ཐམས་ཅད་ལས་རྣམ་པར་རྒྱལ་ནས་ཐུན་མོང་གི་དངོས་གྲུབ་ཐམས་ཅད་ཡིད་བཞིན་དུ་འགྲུབ་སྟེ།  འཇིག་རྟེན་དང་འཇིག་རྟེན་ལས་འདས་པའི་ཕུན་སུམ་ཚོགས་པ་ཐམས་ཅད་ཀྱིས་ཡོངས་སུ་འབྱོར་ནས༑  རྡོ་རྗེ་འཆང་ཆེན་པོའི་གོང་འཕང་མྱུར་དུ་ཐོབ་པར་འགྱུར་བ་ཉིད་དོ།  ། རྒྱལ་བས་གསུངས་པའི་ཆོས་ཀྱི་ཚུལ།  ། སེམས་ཅན་ཁམས་བཞིན་བགྲང་ཡས་ལས།  །  ཐེག་པ་ཆེན་པོ་ཁྱད་པར་འཕགས།  ། དེ་ཡི་སྙིང་པོ་རྡོ་རྗེའི་ཐེག། གསང་སྔགས་རྒྱ་མཚོ་ཐམས་ཅད་ལས།  ། ལས་ཀུན་བདེ་བླག་སྒྲུབ་བྱེད་ཅིང་།  ། གདུག་པ་འདུལ་བྱེད་དྲག་པོ་ཡི།  ། ལས་ལ་གཤིན་རྗེ་གཤེད་པོ་བསྔགས།  ། དེ་ཡི་ཚུལ་ཡང་དཔག་ཡས་ལས།  ། མ་ཧེའི་ཞལ་གྱི་རྣལ་འབྱོར་ནི།  ཁྱད་པར་འཕགས་ཞེས་ལུང་ལས་འབྱུང་༑ ༑ གཏན་ཚིགས་ཀྱང་ནི་འདི་ལ་སྣང་།  ། དེ་ཡི་སྒྲུབ་པའི་ཐབས་ཀྱི་རིམ།  །  འཕགས་པའི་ཡུལ་དང་གངས་ཅན་དུ།  ། རྣམ་པར་རྟོག་པའི་རྗེས་འབྲངས་པའི།  །  ཚུལ་ལུགས་དུ་མ་བྱུང་མོད་ཀྱང་།  ། ཡང་དག་ལུང་དང་རྗེས་མཐུན་ཞིང་།  ། མན་ངག་དུ་མས་རྣམ་པར་བརྒྱན་།  ། ཉུང་གསལ་བསྡེབས་ལེགས་གོ་བདེ་བའི།  ། ངག་གིས་རྣམ་པར་བཀྲོལ་བ་འདི།  ། རིགས་དང་ཆོ་འབྲང་རྣམ་པར་དག། གཟུགས་དང་ཀུན་སྤྱོད་ཀུན་ནས་མཛེས།  ། དད་དང་ཤེས་རབ་ཕུན་ཚོགས་པ།  ། ཇི་བིག་དེ་མུར་གྱིས་བསྐུལ་ནས།  ། ཚུལ་ཁྲིམས་ལྡན་ཞིང་ཐོས་དང་ལྡན།  ། མན་ངག་ལྡན་ཞིང་བློ་དང་ལྡན།  ། བརྒྱུད་པའི་བྱིན་རླབས་དང་ལྡན་པ།  ། སྔགས་འཆང་འཕགས་པ་ཞེས་བྱས་སྦྱར།  ། དེ་ལས་བྱུང་བའི་དགེ་བ་ཡིས།  ། རྡོ་རྗེ་རབ་ཏུ་འབར་བའི་མཐུས༑  ༑ བདུད་ཀྱི་དཀྱིལ་འཁོར་ཀུན་བཅོམ་ནས།  ། བདེ་བ་ཆེ་ལ་རོལ་པར་ཤོག།  འདི་ཡི་བརྒྱུད་པའི་རིམ་པ་ནི།  བཅོམ་ལྡན་འདས་རྡོ་རྗེ་འཇིགས་བྱེད།  ཡེ་ཤེས་ཀྱི་མཁའ་འགྲོ་མ།  ལ་ལི་ཏ་བཛྲ།  ཨ་མོ་གྷ་བཛྲ།  ཡེ་ཤེས་འབྱུང་གནས་སྦས་པ།  པདྨ་བཛྲ།  དཱི་པཾ་ཀ་ར་ར་ཀྵི་ཏ།  བླ་མ་རྭ་ལོ་ཙཱ་བ་རྡོ་རྗེ་གྲགས་པ།  རྭ་ལོ་ཙཱ་བ་ཆོས་རབ།  རྭ་ཡེ་ཤེས་